
         Nr.23/106/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul înlocuitor asupra proiectului de Lege pentru aprobarea Programului naţional de dezvoltare turistică SUPER-SCHI ÎN CARPAŢI, transmis cu adresa nr.284 din 22 aprilie 2003, înregistrată sub nr.23/106 din 23 aprilie 2003.



În raport de conţinutul şi obiectul său, proiectul de lege face parte din categoria legilor ordinare.



Prezentul raport înlocuieşte raportul iniţial din 10 iunie 2003.

PREŞEDINTE,

István Antal

         Nr.23/106/2003

Prezentul raport înlocuieşte raportul anterior transmis cu adresa nr.23/106/2003 din data de 10.06.2003

RAPORT   ÎNLOCUITOR

asupra proiectului de Lege pentru aprobarea Programului naţional de dezvoltare turistică SUPER-SCHI ÎN CARPAŢI


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru aprobarea Programului naţional de dezvoltare turistică SUPER-SCHI ÎN CARPAŢI, transmis cu adresa nr.284 din 22 aprilie 2003, înregistrată sub nr.23/106/2003.



Acest proiect de lege a fost adoptat de Senat în şedinţa din 10 aprilie 2003.



Cu adresa nr.448 din 24 martie 2003, Consiliul Legislativ a avizat favorabil proiectul de Lege supus aprobării cu unele observaţii şi propuneri pe care iniţiatorul şi le-a însuşit.



Cu adresa nr.284 din 6 mai 2003, Comisia juridică, de disciplină şi imunităţi a avizat favorabil proiectul de lege în forma adoptată de Senat.



Cu adresa nr.26/1265 din 7 mai 2003, Comisia pentru administraţie publică, amenajarea teritoriului şi echilibru ecologic a avizat favorabil proiectul de lege în forma adoptată de Senat.



Cu adresa nr.243 din 7 mai 2003, Comisia pentru buget, finanţe şi bănci a avizat favorabil proiectul de lege cu un amendament admis de comisie.

Prezentul proiect de lege are ca obiect de reglementare aprobarea Programului naţional de dezvoltare turistică "SUPER-SCHI ÎN CARPAŢI", ca program de interes naţional pentru dezvoltarea turismului montan cu componenta principală "turism pentru practicarea schiului". 

Prin acest program se urmăreşte identificarea şi atragerea în circuitul turistic a zonelor care permit practicarea sporturilor de iarnă la nivelul standardelor internaţionale şi susţinerea dezvoltării acestor zone printr-un parteneriat între administraţia publică centrală, administraţia publică locală şi sectorul privat.



Sursele de finanţare pentru realizarea Programului se constituie, după caz, din:



- sumele alocate de la bugetul de stat şi bugetele locale, în limita creditelor bugetare aprobate anual cu această destinaţie;



- credite interne sau externe;



- ajutoare financiare interne sau externe nerambursabile;



- resurse ale sectorului privat;



- alte surse atrase.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţele din 27 mai şi 3 iunie şi a întocmit raportul nr.23/106/10 iunie 2003.



Camera Deputaţilor, în şedinţa de plen din 2 septembrie, a hotărât, în conformitate cu prevederile art.102 din Regulamentul Camerei Deputaţilor, restituirea raportului la Comisia pentru industrii şi servicii în vederea reanalizării unor texte.



În şedinţa din 9 septembrie şi 16 septembrie 2003, Comisia pentru industrii şi servicii a reluat dezbaterile şi a reanalizat amendamentele depuse de către doamnele deputat Vasile Aurelia - PSD şi Böndi Gyöngyike - UDMR şi domnii deputaţi Bivolaru Ioan - PSD, Antal Istvan - UDMR, Raduly Robert - UDMR şi Dumitru Chiriţă - PSD.



Principalul amendament admis de comisie se referă la introducerea unei anexe care explicitează staţiunile şi zonele turistice prevăzute în fiecare etapă a Programului.



La lucrările comisiei au participat, ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Transporturilor, Construcţiilor şi Turismului domnul secretar de stat Nicu Rădulescu, domnul secretar general Anghel Penciu şi domnul director Alexandru Stancu de la Institutul Naţional de Cercetare şi Dezvoltare în Turism.



În urma reanalizării textelor din proiectul de lege, concomitent cu examinarea amendamentelor propuse, membrii  comisiei au hotărât, cu 18 voturi pentru şi 4 voturi împotrivă (domnii deputaţi Cristian Buzea, Dumitru Doru Palade, Ioan Miclea şi Dumitru Dragomir din partea grupului parlamentar PRM), ca proiectul de Lege pentru aprobarea Programului naţional de dezvoltare turistică SUPER-SCHI ÎN CARPAŢI să fie supus spre dezbatere şi adoptare în plenul Camerei Deputaţilor cu amendamente admise şi respinse prezentate în Anexe.



La lucrările comisiei au fost prezenţi 22 deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

I.  A M E N D A M E N T E    A D M I S E

	Nr.

crt.
	Text adoptat de Senat
	Amendamente admise

Autorul


	Motivaţie

	0
	1
	2
	3

	1.
	Titlul legii

LEGE

pentru aprobarea Programului naţional de dezvoltare turistică "SUPER-SCHI ÎN CARPAŢI"

	Titlul legii

LEGE

pentru aprobarea Programului naţional de dezvoltare a turismului montan "SUPER-SCHI ÎN CARPAŢI"

Dep.Ioan Bivolaru - PSD

Dep.Aurelia Vasile - PSD


	Folosirea unor termeni consacraţi.

	2.
	Art.1. - Se aprobă Programul naţional de dezvoltare turistică super-schi în carpaţi, ca program de interes naţional pentru dezvoltarea turismului montan, cu componenta principală "turism pentru practicarea schiului", denumit în continuare Program.


	Art.1. - Se aprobă Programul naţional de dezvoltare a turismului montan super-schi în carpaţi, ca program de interes naţional pentru dezvoltare a turismului montan, cu componenta principală "turism pentru practicarea schiului şi a altor sporturi de iarnă", denumit în continuare Program.

Dep.Ioan Bivolaru - PSD

Dep.Aurelia Vasile - PSD


	Amenajările necesare pentru practicarea schiului sunt aceleaşi şi pentru alte sporturi de iarnă.


	0
	1
	2
	3

	3. 
	Art.2. - (1) Prima etapă a Programului cuprinde zona Valea Prahovei, cu localităţile Sinaia, Buşteni, Azuga, zona Predeal-Râşnov, staţiunea Poiana Braşov, zona Leaota şi Padina-Peştera-Valea Ialomiţei, zona Valea Doftanei şi zona Valea Superioară a Teleajenului-Staţiunea Cheia.

(2) Etapele următoare ale Programului, cuprinzând alte zone identificate pentru dezvoltarea domeniului pentru schi şi practicarea altor sporturi de iarnă vor fi aprobate prin hotărâre a Guvernului, la propunerea Ministerului Turismului.


	Art.2. - (1) Programul se va aplica în etape potrivit anexei care face parte integrantă din prezenta lege.

Dep.Ioan Bivolaru - PSD

Dep.Aurelia Vasile - PSD

Dep.Dumitru Chiriţă - PSD

Dep.Istvan Antal - UDMR

Dep.Istvan Erdei - UDMR

Dep.Aurel Daraban - PSD

Dep.Mihail Fâcă - PSD

Dep.Florentin Sandu - PSD

(2) La solicitarea justificată a autorităţilor administraţiei publice locale, etapele de aplicare a Programului se pot modifica prin hotărâre a Guvernului pentru obiectivele turistice cuprinse în zonele din anexă.

Dep.Ioan Bivolaru - PSD

Dep.Aurelia Vasile - PSD

Dep.Dumitru Chiriţă - PSD

Dep.Istvan Antal - UDMR

Dep.Istvan Erdei - UDMR

Dep.Aurel Daraban - PSD

Dep.Mihail Fâcă - PSD

Dep.Florentin Sandu - PSD


	Anexa la prezenta lege rezultă din studiul elaborat de Institutul Naţional de Cercetare-Dezvoltare în Turism.

În situaţia în care există resurse financiare pentru realizarea anumitor obiective turistice, Guvernul să aibă posibilitatea să acorde prioritate realizării acestor proiecte.



	4. 
	Art.3. - Acţiunile care se vor desfăşura în cadrul Programului au în vedere următoarele:

a) realizarea unui studiu integrat prin licitaţie publică internaţională, organizat de Ministerul Turismului, în condiţiile legii;

b) stabilirea zonelor şi a terenurilor care vor fi incluse în domeniul pentru schi şi practicarea sporturilor de iarnă;

c) elaborarea planului de amenajare a teritoriului şi de urbanism pentru zonele cuprinse în Program, care vor fi avizate şi aprobate conform legii;

d) amenajarea, dezvoltarea şi reabilitarea infrastructurii generale: căi de acces, alimentări cu apă, gaze, curent electric, canalizări, staţii de pompare şi staţii de epurare a apelor uzate, parcări, drumuri forestiere, cursuri de apă;

e) amenajarea de noi pârtii de schi, cu instalaţiile de transport pe cablu aferente, instalaţiile şi echipamentele de producere a zăpezii artificiale şi de întreţinere a pârtiilor şi instalaţiile pentru iluminatul pârtiilor de schi;

f) amenajarea şi reamenajarea pârtiilor destinate practicării celorlalte sporturi de iarnă: biatlon, bob, sanie, sărituri de la trambulină, a patinoarelor şi echiparea cu instalaţiile şi echipamentele corespunzătoare;

g) construirea de noi structuri de primire turistică.


	Art.3. - Acţiunile care se vor desfăşura pentru fiecare etapă din cadrul Programului au în vedere următoarele:

a) realizarea unui studiu integrat privind dezvoltarea turismului montan pentru practicarea schiului şi  a altor sporturi de iarnă în zonele şi localităţile prevăzute în anexă; studiul va fi realizat de către Ministerul Transporturilor, Construcţiilor şi Turismului, prin Institutul Naţional de Cercetare şi Dezvoltare în Turism, în colaborare cu societăţi de proiectare şi consultanţă în domeniu, a căror desemnare se va face în condiţiile legii;

b) stabilirea terenurilor care vor fi incluse pentru practicarea schiului şi a sporturilor de iarnă;

Nemodificat

d) amenajarea, dezvoltarea sau reabilitarea infrastructurii generale: căi de acces, alimentări cu apă, gaze, curent electric, canalizări, staţii de pompare şi staţii de epurare a apelor uzate, parcări, drumuri forestiere şi alte utilităţi necesare;

e) amenajarea, dezvoltarea sau reabilitarea pârtiilor de schi, cu instalaţiile de transport pe cablu aferente, instalaţiile şi echipamentele de producere a zăpezii artificiale şi de întreţinere a pârtiilor şi instalaţiile pentru iluminatul pârtiilor de schi;

f) amenajarea, dezvoltarea sau reabilitarea pârtiilor destinate practicării celorlalte sporturi de iarnă: biatlon, bob, sanie, sărituri de la trambulină, a patinoarelor şi echiparea cu instalaţiile şi echipamentele corespunzătoare;

g) construirea, dezvoltarea sau reabilitarea structurilor de primire turistică.

Dep.Ioan Bivolaru - PSD

Dep.Aurelia Vasile - PSD


	Claritatea textului.

Textul propus este mai explicit, precizează forma de turism vizată de realizarea studiului integrat şi respectă procedura legală de realizarea acestui studiu.

Schimbarea denumirii autorităţii centrale conform OUG nr.64/2003 art.11 alin.(1).

Zonele sunt stabilite prin lege sau hotărâre de Guvern.

Cursurile de apă nu sunt infrastructură.

Pot fi şi alte utilităţi din infrastructură necesare.

Trebuie avute în vedere că unele pârtii din cadrul Programului există deja şi necesită modernizări.

Trebuie avute în vedere că unele pârtii din cadrul Programului există deja şi necesită modernizări.

Alături de structurile de primire turistică noi trebuie dezvoltate şi reabilitate şi cele existente.

	5. 
	Art.4. - (1) Terenurile prevăzute la art.3 lit.b) vor trece, în conformitate cu prevederile legale în vigoare, din proprietatea publică sau privată a statului şi administrarea Regiei Naţionale a Pădurilor în proprietatea publică a unităţilor administrativ-teritoriale respective şi în administrarea consiliilor locale pe raza cărora se află. Aceste terenuri vor fi exceptate de la plata taxelor pentru scoaterea definitivă din fondul forestier.

(2) Schimbarea destinaţiei păşunilor şi fâneţelor care vor fi incluse în Program, potrivit studiului integrat, va fi exceptată de la plata taxelor aferente.

(3) Terenurile prevăzute la alin.(1), precum şi instalaţiile de transport pe cablu sunt declarate de utilitate publică şi vor fi exploatate în conformitate cu legislaţia în vigoare.


	Nemodificat

Nemodificat

(3) Terenurile prevăzute la alin.(1) şi alin.(2) aflate în proprietatea publică a unităţilor administrativ-teritoriale, precum şi instalaţiile de transport pe cablu sunt declarate de utilitate publică şi vor fi exploatate în conformitate cu legislaţia în vigoare.

Dep.Ioan Bivolaru - PSD

Dep.Aurelia Vasile - PSD


	Pentru eliminarea oricărui echivoc.

	6. 
	Art.5. - Implementarea Programului va fi coordonată de Ministerul Turismului în colaborare cu Ministerul Tineretului şi Sportului şi se va realiza în etape de către autorităţile administraţiei publice centrale şi locale în parteneriat public-privat, în conformitate cu prevederile legale în vigoare.


	Articolul 5 devine articolul 6 cu următorul cuprins:

Art.6. - Implementarea Programului pe etape va fi coordonată de Ministerul Transporturilor, Construcţiilor şi Turismului în colaborare cu Ministerul Educaţiei, Cercetării şi Tineretului şi se va realiza pentru fiecare etapă de către autorităţile administraţiei publice centrale şi locale în parteneriat public-privat, în conformitate cu prevederile legale în vigoare.

Dep.Ioan Bivolaru - PSD

Dep.Aurelia Vasile - PSD

Dep.Dumitru Chiriţă - PSD


	Claritatea texului.

Schimbarea denumirii ministerelor conform OUG nr.64/2003 art.11 alin.(1) şi art.12.

Pentru coerenţă legislativă.

	7. 
	Art.6. - (1) Ministerul Turismului va supune spre aprobare Guvernului studiul privind implementarea Programului.

(2) Studiul prevăzut la alin.(1) va fi supus în prealabil spre avizare autorităţilor administraţiei publice centrale interesate, Academiei Române şi autorităţilor administraţiei publice locale pe a căror rază teritorială se află zonele prevăzute la art.2.

(3) Studiul se finanţează de către Ministerul Educaţiei şi Cercetării din sumele alocate derulării programelor de cercetare de către Ministerul Turismului şi Ministerul Tineretului şi Sportului. Autorităţile administraţiei publice locale implicate în Program pot hotărî, în condiţiile legii, participarea cu resurse financiare din bugetele proprii.


	Articolul 6 devine articolul 5 cu următorul cuprins:

Art.5. - (1) Ministerul Transporturilor, Construcţiilor şi Turismului va supune spre aprobare Guvernului studiul privind implementarea Programului.

(2) Studiul prevăzut la alin.(1) va fi supus în prealabil spre avizare autorităţilor administraţiei publice centrale interesate, Academiei Române şi autorităţilor administraţiei publice locale pe a căror rază teritorială se află zonele înscrise în anexă.

(3) Studiul se finanţează de către Ministerul Educaţiei, Cercetării şi Tineretului din sumele alocate derulării programelor de cercetare de către Ministerul, Transporturilor, Construcţiilor şi Turismului şi Agenţia Naţională pentru Sport. Autorităţile administraţiei publice locale implicate în Program pot hotărî, în condiţiile legii, participarea cu resurse financiare din bugetele proprii.

Raportorii
	Schimbarea denumirii ministerelor conform OUG nr.64/2003 art.11 alin.(1)

Pentru coerenţă legislativă.

Schimbarea denumirii ministerelor conform OUG nr.64/2003 art.1 lit.j) şi art.11 alin.(1).

	8. 
	Art.7. - Sursele de finanţare pentru realizarea Programului se constituie, după caz, din:
a) sume alocate de la bugetul de stat şi bugetele locale, în limita creditelor bugetare aprobate anual cu această destinaţie;

b) credite interne sau externe;

c) ajutoare financiare interne sau externe nerambursabile;

d) resurse ale sectorului privat;

e) alte surse atrase.


	Nemodificat


	

	9. 
	Art.8. - Programul SUPER-SCHI ÎN CARPAŢI devine program de importanţă zonală pentru autorităţile administraţiei publice locale implicate, beneficiind de prioritate la finanţarea din bugetele locale.
	Art.8. - Programul naţional de dezvoltare a turismului montan SUPER-SCHI ÎN CARPAŢI devine program de importanţă zonală pentru autorităţile administraţiei publice locale implicate, beneficiind de prioritate la finanţarea din bugetele locale.


	Corelare cu titlul legii.


ANEXA

ETAPELE PROGRAMULUI NAŢIONAL DE DEZVOLTARE A TURISMULUI MONTAN 

"SUPER-SCHI ÎN CARPAŢI"



Etapa I cuprinde staţiunile din zona Valea Prahovei cu localităţile: Sinaia, Buşteni, Azuga, zona Predeal-Râşnov, staţiunea Poiana Braşov, zona Padina - Peştera - Valea Ialomiţei, zona Valea Superioară a Teleajenului - staţiunea Cheia, zona Bran-Moeciu.



Etapa a II-a cuprinde staţiunile şi localităţile turistice: Izvoarele, Borşa, Vatra-Dornei, Câmpulung-Moldovenesc, Tihuţa, Harghita-Băi, Harghita Mădăraş, Izvorul Mureşului, Lacu Roşu, Lepşa, Covasna, Comandău, Şugaş Băi, Cheia, Bâlea-Lac, Păltiniş, Parâng, Straja - Pasul Vulcan, Râuşor, Muntele Mic, Semenic-Crivaia, Stâna de Vale, Arieşeni, Băişoara, Fântânele-Beliş, zona Leaota, zona Valea Doftanei.

Etapa a III-a cuprinde noi staţiuni sau centre turistice pe amplasamente noi, situate în vecinătatea unor localităţi sau susţinute în prezent numai de o cabană, şi anume: Luna Şes, Valea Vaserului, Ţibleş (Fiad), Puzdrele, Valea Vinului, Cârlibaba, Leşu, Valea Putnei, Chiril (Zugreni), Broşteni, Borca, Valea Haitii, Colibiţa, Lăpuşna, Ardeluţa, Durău, Slănic-Moldova, Vetreşti-Herastrău, Valea Dâmboviţei (Pecineagu), Iezer, Piscul Negru, Moviliş, Lotrioara, Mălaia, Obârşia Lotrului, Vidra, Gâtu Berbecului, Poarta Raiului (Şureanu), Petrimanu, Câmpuşel, Baleia, Râul Şes (Godeanu), Gura Zlata, Olteana (Ţarcu), Rogojel (Vlădeasa), Lunca Vişagului (Vlădeasa), Steaua (Someşul Rece), Valea Ierii, Mogoşa, Cavnic.

II.  A M E N D A M E N T E    R E S P I N S E

	Nr.

crt.
	Textul legii adoptat Senat
	Amendamente respinse

Autorul


	Motivaţia susţinerii/

respingerii

	0
	1
	2
	3

	1.
	Art.3. a) realizarea unui studiu integrat prin licitaţie publică internaţională, organizat de Ministerul Turismului, în condiţiile legii;


	Articolul 3, litera a) va avea următorul cuprins:

Art.3. a) realizarea unui studiu integrat privind domeniul pentru schi şi pentru practicarea altor sporturi de iarnă în zonele prevăzute la art.2 de către              Ministerul Turismului prin Institutul Naţional de Cercetare şi Dezvoltare în Turism, în colaborare cu societăţi de proiectare şi consultanţă, în domeniu, a căror desemnare se va face potrivit legii;

Comisia pentru buget, finanţe şi bănci


	Motivaţia susţinerii:
Textul propus este mai explicit şi respectă procedura legală de realizarea acestui studiu integrat privind domeniul respectiv.

Motivaţia respingerii:

Teza este deja preluată în textul adoptat de Comisia pentru industrii şi servicii care face referire la extinderea studiului menţionat asupra întregului domeniu privind turismul montan.



	2.
	
	La art.2, după alin.(1) se introduce alin.(11) cu următorul cuprins:

(11) A doua etapă a Programului va cuprinde  zona Munţii  Maramureşului,


	Motivaţia susţinerii:
Există un potenţial turistic atât pentru turiştii din ţară cât şi din străinătate, pârtiile de schi există, dar nu corespund standardelor europene.

Anual sunt organizate numeroase concursuri de schi alpin şi schi fond pe pârtiile mai sus menţionate, precum şi


	0
	1
	2
	3

	
	
	localităţile Baia-Mare, Mogoşa şi Staţiunea Izvoarele, Baia Borşa şi Cavnic.

Dep.Böndi Gyöngyike - UDMR.


	cursuri de iniţiere pentru copiii din ţară şi străinătate.

Luând în considerare caracterul monoindustrial a acestor localităţi (zone miniere), este imperativ necesar dezvoltarea turismului ca singura soluţie pentru redresarea vieţii economico-sociale.

Motivaţia respingerii:

Teza este deja preluată în anexa proiectului de lege, adoptată de Comisia pentru industrii şi servicii.




                              PREŞEDINTE,                                                                                      SECRETAR,

                                István Antal                                                                                        Aurelia Vasile

RAPORTORI:







Dep.Istvan Antal - UDMR

Dep.Ioan Bivolaru - PSD







Dep.Aurelia Vasile - PSD

Dep.Istvan Erdei - UDMR







Dep.Robert Raduly - UDMR

Dep.Cristian Buzea - PRM







Dep.Marin Anton - PNL

Dep.Ioan Miclea - PRM







Dep.Mihail Fâcă - PSD


Dep.Pavel Târpescu - PSD







Dep.Aurel Daraban - PSD

Dep.Ştefănoiu Luca - PSD







Dep.Dumitru Chiriţă - PSD

Dep.Florentin Sandu - PSD 

Experţi,

Viorela Gondoş

Silvia Vlăsceanu

